CELEX: C2007/042/05
Language: sl
Date: 2007-02-24 00:00:00
Title: Zadeva C-40/05: Sodba sodišča (tretji senat) z dne 11. januarja 2007 (predlog za sprejetje predhodne odločbe Överklagandenämnden för Högskolan — Švedska) — Kaj Lyyski proti Umeå universitet (Prosto gibanje delavcev — Člen 39 ES — Ovire — Poklicno usposabljanje — Učitelji — Zavrnitev dostopa do usposabljanja kandidatu, zaposlenemu v šoli v drugi državi članici)

24.2.2007   
            
            
               SL
            
            
               Uradni list Evropske unije
            
            
               C 42/3
            
         Sodba sodišča (tretji senat) z dne 11. januarja 2007 (predlog za sprejetje predhodne odločbe Överklagandenämnden för Högskolan — Švedska) — Kaj Lyyski proti Umeå universitet
   (Zadeva C-40/05) (1)
   
   (Prosto gibanje delavcev - Člen 39 ES - Ovire - Poklicno usposabljanje - Učitelji - Zavrnitev dostopa do usposabljanja kandidatu, zaposlenemu v šoli v drugi državi članici)
   (2007/C 42/05)
   Jezik postopka: francoščina
   Predložitveno sodišče
   Överklagandenämnden för Högskolan
   Stranki v postopku v glavni stvari
   
      Tožeča stranka: Kaj Lyyski
   
      Tožena stranka: Umeå universitet
   Predmet
   Predlog za sprejetje predhodne odločbe — Överklangandenämnden för högskolan (pritožbeni organ za visoko šolstvo) — Razlaga prava Skupnosti in zlasti člena 12 ES — Poklicno izobraževanje za odpravo pomanjkanja kvalificiranih učiteljev v državi članici za učitelje, zaposlene v šolah, in sicer z namenom, da si pridobijo kvalifikacije, potrebne za pogodbo za nedoločen čas — Zavrnitev kandidata, državljana te države članice, ki je zaposlen v šoli druge države članice
   Izrek
   Pravo Skupnosti ne nasprotuje temu, da nacionalni predpisi — ki začasno organizirajo usposabljanje, namenjeno temu, da se na kratek rok zadovolji povpraševanje po usposobljenih učiteljih v državi članici — zahtevajo, da so kandidati za to usposabljanje zaposleni v šoli te države; vendar se zaradi uporabe teh predpisov ne sme avtomatično izključiti vsaka prijava učitelja, ki ni zaposlen v taki ustanovi, ne da bi bila opravljena predhodna in posamična presoja upravičenosti te kandidature, in sicer med drugim z vidika sposobnosti zadevne osebe in možnosti nadzora praktičnega dela usposabljanja, ki se ga zadevna oseba udeleži, oziroma možnosti, da se zadevno osebo oprosti opravljanja tega dela usposabljanja.
   
      (1)  UL C 93, 16.4.2005.